

**Κως, 1 Απριλίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Την Τετάρτη στις 7.00 μ.μ στην Καρδάμαινα, η πρώτη ανοιχτή συζήτηση των υποψηφίων δημάρχων μπροστά στους πολίτες.”

Την Τετάρτη 3 Απριλίου στις 7 το απόγευμα θα πραγματοποιηθεί στο κοινοτικό κατάστημα στην Καρδάμαινα η πρώτη ανοιχτή συζήτηση των υποψηφίων δημάρχων μπροστά στους πολίτες αλλά κυρίως με τους πολίτες να παίρνουν το λόγο και να μπορούν να απευθύνουν ερωτήματα στους υποψηφίους.

Ο Δήμαρχος Κω κ. Γιώργος Κυρίτσης, η επικεφαλής της παράταξης “Όραμα και Δράση” κ. Ρούφα και η επικεφαλής της Λαϊκής Συσπείρωσης κ. Μακρή θα έχουν τον ίδιο ακριβώς χρόνο για να τοποθετηθούν για τις προγραμματικές τους δεσμεύσεις ενώ θα δεχθούν και τα ερωτήματα των πολιτών.

Ο διάλογος γίνεται με όρους ισοτιμίας και με δημοκρατικούς κανόνες.

Πρόκειται για μια πρωτόγνωρη δημοκρατική διαδικασία διαλόγου που δεν έχει ξαναγίνει στο Δήμο Κω.

Είναι μια δημοκρατική κατάκτηση που οφείλεται σε όλες τις παρατάξεις που συμφώνησαν να προχωρήσουν στις ανοιχτές συζητήσεις διαλόγου μπροστά στους πολίτες σε όλες τις δημοτικές κοινότητες.

**Γραφείο Τύπου Δήμου Κω**